
ПРЕДГОВОР ОТ АВТОРИТЕ 


„Олтарът на тъгата" е първата книга от поредицата, проследяваща 
странстванията на отец Валенс - пътуващ монах, свещеник от три 
различни ордена, моряк, едър шегаджия. Но най-вече Войн на Христа: 
звание, което той е носил като меч под расо - достойно и тайно - до 
последния си дъх. За пълното удоволствие от изиграването на 
„Валенсианските хроники" в необходим общ поглед върху света от 
онова време, неговата история, география и политика. 

„Олтарът на тъгата” освен едно класическо, изискано приключение, 
ви предлага именно това: пълна, подробна текстова и графична 
информация за всичко, свързано с „Хрониките". За любителите на 
логическите мистерии в книгата е включен и пълният ритуал на 
Изпитанието за свещеници на ордена на св. Санторий, издържано от 
отец Валенс, когато е бил едва на петнадесет години. 


ПРИЯТНО ЧЕТЕНЕ! 


ХудрИцо в 


СВЕТЪТ на ВАЛЕНС 

Събитията от „Валенсианските хроники" се развиват през Х - ХП век след 
Христа в един свят, доста подобен на средновековна Европа такава, 
каквато я познаваме. Внимателният читател ще открие познати 
исторически събития и реални средновековни феномени, което съвсем не е 
случайно. Първа по рода си, поредицата извайва една омагьосана реалност 
на ръба между фантазията и действителността - и ако наистина го 
поискате, няма да ви е никак трудно да повярвате в нея. 


7 “7 
С. ит 


д тт 
( | | - 3 72. И ДОРА 
меа За И и ми, (3 


ЖИВОТЪТ на ВАЛЕНС 
Няколко години след като отец Валенс се качил на един кораб в Алс, 
прекосил Източния проток и се отправил към Голямата Южна Земя, за да 
не се завърне никога, неколцина ентусиасти направили неуспешен опит да 
го обявят за светец и да основат орден, носещ неговото име. Повечето от 
тях завършили на кладата, а на тези, които били достатъчно умни да се 
обърнат не към гринлорнците, а към санторианците, им се разминало с по 
една хубавичка анатема. Дори имената на тези хора са забравени, но е 
останало едно: житието на отец Валенс, по-известно като „Валенсианските 
хроники". Цялата информация за тази глава, както и за по-голямата част от 
книгите-игри за Валенс, е почерпена оттам. 
И тъй, твърди житието, Валенс е роден в една бурна априлска нощ на лето 
Господне 1091 и първият му плач на тази земя съвпаднал с ужасния трясък 
на една гръмотевица. Трясъкът на гръмотевицата бил нищо в сравнение с 
рева, който надал баща му - едър, космат животновъд - щом разбрал, че 
Валенс е момче. Както се оказва, Валенс бил петото поред момче и за пети 
пореден път разочаровал баща си, който се нуждаел от дъщеря, която да 
ожени за сина на съседа си. Валенс отраснал във високия, мрачен, студен и 
влажен фамилен замък на баща си в един край, където в млякото на децата 
сипват водка, още щом станат на две години. Валенс растял със снега през 
зимата, трошенето на ледовете през пролетта и черните китове в залива 
през лятото, и развлеченията му били тупаници с братята му сутрин, 
гледане през бойниците денем, гръмотевичният смях на баща му вечер и 
молитвите нощем. От всичко това най му допаднали молитвите и то главно 
поради факта, че на тях го учела майка му - висока, русокоса албийка, 
възпитана в традициите на албърското християнство. Така в молитвите на 
Валенс се промъквали слънчеви, топли земи и чудни животни - а когато 
заспивал, те нахлували с пълна сила в сънищата му. 
Още преди да порасне достатъчно, за да язди северните елени на баща си, 
Валенс напуснал Толдс и плакал по целия път до Тенуар, където постъпил 
в манастирска школа през 1096 за пет години. Доколкото успял да види 
през сълзите, керванът, предвождан лично от баща му, преминал през 
цялата Северна провинция и дори спрял за една нощ в Злинд, където 
малкият Валенс за пръв път видял пътуващ театър и се влюбил завинаги в 
изкуството и смеха. 
За свое огромно съжаление, Валенс не намерил нищо кой знае колко 
смешно през следващите десет години. Вторият кръстоносен поход, 
започнал през деветдесет и шеста и завършил в 1101 година, правел 
учебните проповеди на строгите санторианци особено кървави и жестоки, 
а след втората година на похода в Тенуар започнали да пристигат стотици 
уморени, ранени войници, за да умрат. 

През 1106 Валенс успял да се наложи с блестящия си ум и вроден талант за 
импровизации и извъртане (все неща, които гринлорнците - по онова време 
вече управляващи Християнската църква на целия континент - ужасно 
много ценели) и въпреки възрастта си, бил допуснат до Изпитанието за 
свещеници на ордена на св. Санторий, което издържал на косъм. С това 
пътят му към върховете на йерархията бил открит. 

Въпреки санторианското си образование отец Валенс получил доста висок 
пост в столицата на Империята Карлайд - и го загубил с гръм и трясък едва 
три години по-късно. Вероятната причина за това се наричала Изабел и 
напълно заслужавала подобна жертва. 

На следващата, 1110 година, Валенс бил приет в ордена на св. Бенвил - 
един полурицарски орден, претендиращ да бъде съставен от весели и 
боеспособни мисионери, но всъщност пълен с впиянчени пройдохи. 
Валенс, естествено, се отличил сред веселите и боеспособните (въпреки че 
и уменията му в изкуството на пиенето не били за подценяване) и през 
1111 година заминал за Злинд като част от личната охрана на Преподобния 
Саймън, живата легенда на ордена на бенвилците. Там неколцина 
войнстващи албърини имали неблагоразумието да отвлекат преподобния 
отец, а Валенс пък имал възможността да ги открие в непознатия нему град 
и да ги избие до крак. Самият той едва не бил убит и това, че му се 
разминало само със загубата на гъстата му брада (която впрочем след това 
обръснал и никога не оставил повторно), Валенс вечно ще дължи на един 
санториански отец на име Вонедалм. (Приключенията на младия Валенс в 
Злинд са тема на Книга Втора от Валенсианските хроники, която ще излезе 
под заглавието „Небето Ви чака".) 

След събитията в Злинд Валенс отказал предложението на преподобния 
Саймън да бъде ако не дясната, то поне лявата му ръка в ордена на св. 
Бенвил и заминал отвъд границата на цивилизования свят, към Безбрежния 
изток. Какво е правил там, не се знае. но когато четири години по-късно се 
завърнал, акостирайки на Последния остров от Островите на предела, той 
се постарал всички да разберат за това, участвайки в едно грандиозно 
кръчмарско сбиване. Към растящата му слава се добавила и ролята му във 
Великия лов на вампири от 1115 година. (Тези събития са отразени в Книга 
Трета от Хрониките - „Вампирите на флавия".) 

От тази година датира и по-сериозната му вражда с Инквизицията - един 
чисто гринлорнски инструмент на властта, който от обект за посмешище и 
тема на безброй вицове, какъвто е бил дотогава, постепенно се превърнал в 
мрачна и зловеща институция с непредсказуеми цели и методи. На 
гринлорнското „Целта оправдава средствата" отец Валенс противопоставя 
знаменитото си изказване „Целта оправдава средствата - но кой знае защо. 
Инквизицията винаги я пропуска; дали пък проблемът не е в средствата?" 
И допълва: „Инквизицията е създадена да възпитава идиоти и го прави с 

успех. Не познавам човек, който да е излязъл оттам по-умен или по-добър, 
отколкото е влязъл." 

След две години, през 1117, отец Валенс бил принуден да се бори 
едновременно със закона, Църквата и това, което те всъщност би трябвало 
да преследват. Вманиаченият убиец, превърнал полуостров Нивия в ад на 
земята, получил възмездие, а Валенс получил заповед за арест от 
Инквизицията. (Историята на това заплетено разследване е разказана в 
Книга Четвърта от Валенсианските хроники - „Убийство в Белскейд".) 
Валенс светкавично се оттеглил, оставяйки инквизиторите с пръст в 
устата, и през Фанс в Западната провинция отишъл в кралство Карков, 
където останал цели седем години, сменяйки различни, една от друга по- 
светски професии. Жената, с която живеел, починала от шарка през 1124, 
без да успее да се омъжи за него (по лесно обясними религиозни причини). 
Тогава отецът отново облякъл расото, взел сребърния кинжал и поел на 
север, без да знае какво търси и намерил Злото. (Приключенията му в 
Тиндорт са тема на настоящата книга.) 

След Тиндорт следите му отново се губят за четири години (някои 
предполагат, че е посетил гроба на родителите си в Толдс), но през 1128 
той съвсем определено се появил в Ефа - столицата на Леденото кралство - 
и една година по-късно, за трети и последен път в живота си, се включил в 
орден: този на албърцните християните-богохулници. Валенс активно се 
включил в Последния кръстоносен поход, пренасяйки Свещения Граал до 
Лескор д Алби в собствената си раница, където го хвърлил в един кладенец 
и предал съпътстващите го старейшини на ордена на чакащите ги 
инквизитори. (Защо, е отчасти обяснено в Книга Пета от Валенсианските 
хроники - „Последният кръстоносен поход".) 

Бягайки от разярените албърини, отец Валенс напуснал Албийската 
империя, прекосил Тиния и се установил в Сент-на-Прибоя на полуостров 
Есприн. Относителното му спокойствие завършило през 1130 година, 
когато един избягал от затвора на остров Силва старейшина от албърския 
орден се съюзил с Инквизицията и открил Валенс, живеещ под друго име в 
едно рибарско село. Бягството му този път не се отличавало с особен 
професионализъм, защото в края на краищата се озовал на един келтски 
кораб - и то скован с вериги за пейката на гребците. 

Валенс прекарал на остров Кеелтан и в Малките кралства десет години и 
когато най-сетне успял да избяга, вече бил на четиридесет и девет години. 
(С живота му в робство, участието му в десетки турнири и бягството му от 
варварите се занимава Книга Шеста от Хрониките - „Кръв и пот"). Светът 
бил променен, албърините били унищожени, макар не всички да 
заслужавали това, старите му приятели били предали Богу дух. Отец 
Валенс заживял спокойно, пътувал рядко и все на юг и когато пристигнал в 
Алс, кралство Ертас, бил на седемдесет години и вече не бил нито пъргав, 
нито силен, макар да оставал едър както винаги и умът му да сечал като 


бръснач. Било време да потърси заместници и както винаги става, той 
намерил достоен наследник за делото си - и го загубил. В една последна, 
отчаяна, измъчена битка на умовете Вадене загубил всичко, освен живота 
си, затова пък врагът му загубил и него. (Събитията в Алс са описани в 
последната. Седма Книга от Валенсианските хроники - „Блажени са 
чистите по сърце”). 

И една сутрин той изчезнал в сивата светлина на зората, оставяйки само 
спомени и няколко последователи, които не стрували и пет пари. Годината 
била 1161. „Валенс живее" дълго след това пишели хлапетата с въглен по 
стените на пристанищните складове. Така завършват и Валенсианските 
хроники. единственото засега известно житие на отец Валенс: 

„И ден ще дойде, когато за делата си ще бъдем съдени. Праведните ще 
се въздигнат в Царството Божие, а хулени и гонени ще бъдат 
злодеите, докато паднат в геената огнена. . 

И ако някой от последните все пак се измъкне по пътя от небето ще 
слезе Валенс и където му е мястото, там ще го натика. Защото 
Валенс живее. Амин." 


ИСТОРИЯ, ПОЛИТИКА и ГЕОГРАФИЯ - ОБЩИ БЕЛЕЖКИ 
Съвременната история на света на Валенс датира от ГУ - У век след 
Христа, когато разпадащата се “ Карлайдска империя > приема 
християнството от флавийците, прави го своя официална религия и 
получава нов тласък в развитието си. За един век кралствата Карков, Ефа, 
Асхенар и Албийската империя, а малко по-късно - Тиния и кралство 
Ертас също приемат новата религия, но завинаги останат подчинени на 
Карлайд в икономическо, културно и духовно отношение, макар да 
запазват и отстояват икономическата и военната си независимост. По 
времето на Валенс (ХГ- ХП век) единствените езичници на континента са 
жителите на Малките кралства и остров Кеелтан и те остават такива още 
дълги векове след това. 

Огромната Карлайдска империя се дели на три провинции, има излаз на 
три морета Средиземно, Вътрешни и Граничния океан и граничи с всички 
цивилизовани кралства от християнската общност. Територията Йй 
непрекъснато се разширява на изток, където границата се мени 
ежемесечно, следвайки колонизаторските поселища. В Империята 
светската и духовната власт са доста тясно обвързани като Църквата се 
крепи основно на ордена на св. Гринлорн и далеч по-малко на този на св. 
Санторий. 

Леденото кралство на полуостров Зелмар е населено с миролюбиви и 
покорни на краля си северняци. Цялата енергия на които отива за борбата 


им с враждебната природа. Почти всички обикновени жители, както и 
необичайно голяма част от духовенството, са санторианци. 

Кралство Асхенар, граничещо с двете империи: Карлайдската на изток и 
Албийската на запад, както и с кралство Карков, е почти напълно 
подчинено на Карлайд. Това, че все още не е част от Северната провинция, 
дължи на изключително силните личности на кралете от династията, която 
го управлява от векове насам. 

Кралство Карков, или Централното кралство, води сложна дипломатическа 
война с всичките си съседи още от момента на създаването си. Прочуто е с 
гостоприемството си към чужденците и толерантността “към 
представителите на по-малките ордени и еретиците. 

Албийската империя е люлката на еретизма и единствената страна, 
позволяваща на албърините да имат свой собствен манастир. Властта на 
гринлорнците над собствената им църква е почти илюзорна, като се има 
предвид, че самият брат на императора е албърин. 

Кралствата Тиния и Ертас са сателити на Западната провинция на 
Карлайдската империя. 

Столицата на Ертас, Алс, служи за порта на християнския свят към 
Голямата Южна Земя. 

Малките кралства в северозападния край на континента наброяват около 
250 и почти непрекъснато воюват помежду си. Келтите от 0-в Кеелтан 
поддържат силна армия и с удоволствие им помагат всеки път, когато 
Албийската империя се опита да анексира част от територията им, което 
става доста често. Всички жители на Малките кралства и о-в Кеелтан са 
езичници. 

Флавия - Островната страна, е предният пост на цивилизацията на изток. 
Разположена на Островите на предела и на неопределено голяма част от 
континента, Флавия е федерация на множество полиси със самостоятелно 
избираемо управление. Островната страна е най-силната крепост на ордена 
на св. Бенвил. 


 ВАЛЕНСИАНСКИ 
ХР 


ГОЛЯМАТА ЮЖНА 


За РЕЛИГИЯТА 
Християнството има огромна и неотменна роля вьв всичко, свързано със 
света на Валенс. В общи линии то е аналогично с това, което ние 
познаваме и по-точно с католицизма. Разликите са незначителни и са 
свързани предимно с организацията на свещените текстове (По тази 
причина всички цитати от Библията, използвани във Валенсианските 
хроники, са оставени без характерните си препратки от вида на Мат. 1:16- 
18). 
Най-важно място в църквата от УШ век сл.Хр. насам заема орденът на св 
Гринлорн. Гринлорнците изграждат почти изцяло йерархията на 
църковното управление, съвсем изцяло Инквизицията и те определят 
голяма част от решенията и на цивилната власт. Орденът на св. Санторий 
от самото си създаване заема второто място в Църквата и се счита за по- 
малко > аристократичен. Отделни  санториянци се “ промъкват в 
управленските структури, но нищо повече. Освен тези два ордена има още 
десетина по-малки, най-известен сред които е орденът на св. Бенвил. 
Най-голямата и организирана ерес е тази на албърините-християните- 
богохулци. Дуалистични по природа, тяхното учение се опитва да помири 
старите религии с християнството - и успява печално рядко. 
Езичниците от Малките кралства и о-в Кеелтан изповядват типично 
нордическа политеистична религия с върховен бог Один. Възможността да 
се променя в зависимост от конкретните етнически условия е причината за 
появяването на около четиридесет нейни разновидности. 


ИЗПИТАНИЕ ЗА СВЕЩЕНИЦИ 
НА ОРДЕНА НА СВ. САНТОРИЙ 


Валенс е издържал Изпитанието за свещеници на ордена на св. Санторий 
на петнадесет години - през 1106. Оттогава, разбира се, са се променили 
доста неща. Текстът на някои въпроси от Изпитанието е осъвременен така, 
че да е разбираем за съвременния читател - и при все това то си остава 
твърде трудно. Не се тревожете, ако не го издържите - дори Валенс с 
цялото си манастирско образование е допуснал две грешки. 

Всеки въпрос е на отделна страница. На една и съща се намират отговорът 
на предишния и следващият въпрос - и все пак от читателя се изисква 
извесно усилие на волята, за да не поизлъже. Приложете го. 

Допустими са ТРИ грешки, но не и на последния въпрос. Ако сгрешите 
четвърти път или не отговорите правилно на последния въпрос 
(независимо колко грешки имате дотогава), Изпитанието не в издържано. 
Успех! 


(Заб. авт.: Четенето на Библията и особено Новият завет ще ви бъде доста 
полезно както в този конкретен случай, така и при изиграването на 
„Валенсианските хроники" изобщо. НЕ ВИ ПРИКАНВАМЕ ДА ВЯРВАТЕ 
НА ВСЯКА ДУМА. Вярата е строго личен избор, Но общата култура е 
хубаво нещо. не мислите ли?) 


1. Кои от следните симболи са християнски, кои са сатанински и кои - 
нямащи отношение към християнството: 


А. + Е. 
Б. аа Ен 

в. Бо: Ди Й 
г. Ах 
д. 9 и. 


Християнски са А, Би Ж, сатанински са Е, Зи И. а В. Ги Д нямат 
отношение към християнството. 
Ако сте отговорили правилно, преминете на следващия въпрос: 


ав 


2. Иисус Христос е живял на земята: 
А: 28 

Б: 30 

В: 33 години. 


Правилният отговор е В. 


Ако сте избрали него, преминете на следващия въпрос: 


3. Разположението на присъстващите на Тайната вечеря в 
Гетсиманската градина е следното: 


Ю: Юда Искариотски 


А А ЮИАДАА 
Б ААДОО ООООСОДА А: Апостоли 
о сри пее 
в ААААААЮИАААААА 
оссеососоосоооссоос 


Правилният отговор е В. 


Формата на масата не е уточнена в Евангелието, но е сигурно, че Юда е 
седял от дясната страна на Христос и присъстващите са били тринадесет 
(във В са четиринадесет). 

Ако сте отговорили правилно, преминете на следващия въпрос: 


4. Тримата мъдреци, дошли да се поклоняг на младенеца Иисус в 
плевнята, са: 


А. Балтазар, Йехосафат, Гаспар 
Б. Мелхиор, Гаспар, Балтазар 
В. Гаспар, Астарот, Мелхиор 


Правилният отговор е Ь. Пехосафат е действащо лице от Стария 
завет, а Астарот е един от Херцозите на Ада. 
Ако сте отговорили правилно, преминете на следващия въпрос: 


5. Кои от следните празници не е с християнски произход: 


А. Великден 
Б. Пасха - денят на Тайната вечеря 
В. Коледа 


Правилният отговор е Б. Великден е чисто християнски празник. Коледа 
действително е съществувала преди християнството, но не е имала това 
име и значение, а Пасха е по произход еврейски празник - денят на 
избавлението на евреите. Христос и Тайната вечеря просто му придават 
ново, християнско измерение. 

Ако сте избрали Б, преминете на следващия въпрос: 


6. Кое от следните лица не е от дванадесетте Апостоли: 
А. Филип 


Б. Павел 
В. Тома Неверни 


Правилният отговор е Б. Павел започва да проповядва Христовото учение 
едва след смъртта на Йисус. 
Ако сте отгоборили правилно, преминете на последния въпрос: 


7. Бащата на Иисус Христос е: 

А. Йосиф от Назарет, съпруг на Дева Мария. 
Б. Свети Иоан Евангелист. 

В. Господ Бог. 


Бащата на Иисус е сам Господ Бог. 


Това беше последният въпрос. Ако сте отговорили правилно на него. 
Изпитанието е издържано. 


ПОЗДРАВЛЕНИЯ! 

.. На тъмно всички са еднакви..." 
Албърски Апокриф, 131 ред 


1. 


Над Тиндорт отново се спускаше мрак. Силуетите на студените каменни 
къщи постепенно се размиваха, сливаха, сгъстяваха в плътна тъмна маса. 
Сенките се изливаха свободно по улиците и животът замираше. Но не за 
дълго. Тук-там проблясваха светлини, а после изведнъж, като разпалени от 
повей на нощния вятър, из града лумваха хиляди огньове: камини, свещи, 
факли; разгаряха се жълти, червени и бели пламъци, треперещи от студ и 
страх, бавно крепнеха, събираха мощ и изтласкваха тъмното все по-навън, 
отвъд градските стени, надалеч, в дърветата и полята. Но частици мрак, 
упорити, подли, оставаха сред хората - между къщите, из нишите и 
дупките, в крепостния ров. 

И в сърцата им. 

Дълбокото синьо на небето неусетно преливаше в черно. Преди да го 
усетиш. Преди да се подготвиш. Като смъртта. В планините винаги 
ставаше така, сякаш навъсените стари скали поглъщаха всички други 
цветове на залеза. Гриндорн бе ходил във Флавия, където слънцето 
чертаеше алена пътека в тихото море, а облаците светеха в бледозелено, 
яздени от бриза по оранжево-розовия небесен купол. 

Той остави глинената чаша по средата на една локвичка вино върху масата. 
Миниатюрните вълнички затихнаха в бреговете й, за миг в тъмночервената 
течност се мярна разкривеният образ на нещо и изчезна, щом Гриндорн се 
взря по-внимателно. И отново, както през цялата вечер, щом вдигна 
поглед, от съседната маса го гледаше восъчното лице с черни дупки вместо 
очи и едва забележима, тънка като косъм усмивка. Този път той не отклони 
погледа си веднага и през дългите мигове, когато безуспешно се опитваше 
да проникне в черната празнота, усети как светът му се изплъзва, а по 
жилите му потича студена лепкава тиня. 

„Исусе Христе!" - помисли си той. И в момента, в който думите стигнаха 
до напуканите му от страх устни, сърцето му най-сетне удари и тялото му 
се изпълни с гореща кръв. 

Отмести очи и след кратко колебание остави чашата си недоизпита, стана 
и бавно излезе на улицата. Свежият въздух бързо разсея алкохолните пари 
в главата му, Гриндорн леко се усмихна и закрачи в тъмнината. 

И тогава го усети. Страхът, незадържан от виното, суров и безпощаден се 
стовари отгоре му. Вратът му се бе схванал, докато обръщаше глава. 
Вратата на страноприемницата, която бе напуснал, тихо и плавно се 
отбори и сянката в черно наметало излезе навън. След него. 

Гриндорн се затича без посока, препъвайки се, но с едно-единствено 
невероятно гмурване съществото му прегради пътя. Качулката на плаща се 
отметна от движението и призрачното лице му се усмихна в мрака. 
Дупките-очи го хипнотизираха, собственият му поглед отново потъна в 
тях, а ръката му никога не можа да достигне ножа, запасан на кръста му. В 
ума му се мярнаха ярки късчета от картини, които не бе подозирал, че 
помни: картини от младостта... и детството. 

В този миг изпод плаща се протегна една бледа длан и сграбчи душата му. 
/м 


2. 


И отново Луната, изядена от още един ден, бе тънка и блестяща като 
сребърна нишка. 

В странноприемницата грееше дружелюбен огън. Някой разказваше за кой 
ли път как сутринта намерили Гриндорн на пътя, с широко отворени 
празни очи, как докторът казал, че всъщност нищо му няма, как 
свещеникът претупал опелото и как стражите, които отнесли тялото, се 
учудили колко леко е то. Малцината, които слушаха историята за пръв път, 
издаваха възклицания на ужас и потресение; останалите мрачно гледаха 
огъня. Гриндорн бе един от тях. И бе зла прокодба да го намерят студен и 
безжизнен, без рана и кръв, като восъчна статуя, застинала на паважа. 
Всъщност само трима не слушаха за съдбата на бедния Гриндорн. Единият 
бе седнал в най-отдалечения ъгъл, плътно загърнат в черен плащ с качулка, 
а чашата му стоеше недокосната. В другия ъгъл се беше разположил 
Торлинд Хубавеца, а в скута му бе Мерлин, младата дъщеря на ханджията, 
но нито един от двамата не се интересуваше от зловещите разкази за 
загадъчна смърт, защото младата кръв бушуваше в телата им и ги 
опияняваше, а външният свят бе само блед фон на собствените им 
усещания. 

Ръбът на качулката леко се повдигна и две тъмни кухи очи се вторачиха в 
Торлинд и момичето. А после една тънка, като острие усмивка, разсече 
безцветното лице. /3/ 


З. 


Мерлин успя да измъкне ръката на младия мъж изпод роклята си и се 
изправи. Торлинд я последва през помещението и по стълбите към втория 
етаж, които се огъваха и скърцаха при всяка стъпка. Разказвачът ги изгледа 
недоволно и продължи: 

- Ама никаква рана, разбирате ли? Преподобните казаха, че сигурно 
Гриндорн ужасно е съгрешил и е заслужил Божието наказание... 


драаанаа 


Ропот заглуши последните му думи. Повечето от слушателите бяха 
познати и приятели на покойника. Освен честото и обилно пийване, 
старият Гриндорн нямаше други пороци. Двама-трима от редовните 
посетители дори се бяха били срешу неверниците заедно с него през 
деветдесет и шеста и все още го уважаваха заради храбростта му, двадесет 
години по-късно. Преобладаваше мнение, че смъртта му е нелепа, 
ненавременна и странна. 

Аз знаех всичко това. Бях разпитал всеки, до когото бях успял да се добера 
през деня, бях в тълпата, сбрала се около трупа в ранното утро, бях и сега в 
странноприемницата, наострил уши за нови сведения. 

- Да ме прощавате, отче Валенс, но Господ е сбъркал нещо. Гриндорн е 
добър и порядъчен мъж - обърна се към мен един понаквасен мъжага. 
Другите му изшъткаха. Усмихнах се мрачно. Бе време, когато един доклад 
на някой злобен свещеник до Инквизицията бе достатъчен, за да се закрие 
странноприемницата, че и по-лошо. 

- Несъмнено това е така - отвърнах благо аз и поуспокоени хората се 
отпуснаха. 

Щях да им обясня, че повечето загадъчни нещастия са работа не на 
Господа, а на Дявола, но тогава човекът от крайната маса стана и се 
отправи към стълбите. Млъкнах, внимателно го проследих с поглед и 
оцених: невероятната лекота на движенията му, начина, по който 
заобикаляше масите, случайно блъснатия шкаф, който издрънча, фигурата 
потъна в мрачината на стълбището, но аз останах загледан натам. 
Трябваше ли да тръгна след подозрителния непознат /9/ или беше по- 
разумно да не се намесвам в чуждите работи? /14/ 


Д. 


Все още дъвчех, когато последвах свещеника в една забутана стая, из която 
бяха разхвърляни изоставени църковни вещи, намерили тук най-после 
покой за дълги години. 

- Доколкото схващам, имаме работа с най-обикновен демон от втори клас - 
обясних с пълна уста. 

Вонедалм рязко се обърна и вдигна пръст: 

- Ти имаш работа! Аз нямам. 

Ухилих се: 

- Както кажеш... Та тези приятелчета нямат определена цел и не са пряко 
подчинени на Сатаната... обикновено. И, общо взето, са доста тъпи. 

- Пфу! - възкликна Вонедалм с весело презрение. 

Изгледах го продължително и подхванах отново: 

- Затова пък се движат по-ловко и от котка и пробиват крепостни стени, 
без да се засилват. 

- Хъм - изсумтя свещеникът. - Ето ти Библия. 


Поех разръфаната книга без корици, пре листих я бегло и я пъхнах в 
джоба си. 

- Липсват страници - казах недоволно. 

- Без капризи - отсече Вонедалм. - Избери си. 

Коленичих до един сандък, подбрах пет-шест железни разпятия и ги увих в 
парче зебло, след което и двамата напуснахме хранилището. Виното от 
един кожен мях се преля в стомасите ни, но бе щедро заменено от 
свещеника с литър първокласна светена вода. 

- Няма нужда да ме изпращаш - заявих, когато спряхме да се смеем 
гръмогласно на последния анекдот за игумена на манастира в Ниела, който 
този път просто прекалил с тежкото червено вино. така прочуто в областта 
и се появи на вечерната литургия с разменени обувки и обърнато с хастара 
навън расо. 

Вонедалм махна с ръка и ме последва до задния вход. Слънцето се бе 
изкачило в средата на небето и приятно припичаше. 

- Още утре ще ти върна всичко това - обещах. 

- Ще искам пълен отчет - предупреди свещеникът. 

Кимнах весело и с напета походка се отправих към ъгъла, подсвирквайки 
си една доста неприлична моряшка песничка. За щастие нямаше как някой 
в планинския Тиндорт да знае думите й. Вонедалм поклати глава и затвори 
вратата след себе си. /35/ 


5. 


Спуснах се по стръмните тесни улички, набраздили квартала, прекосих 
един по-широк павиран път и след като един-два пъти питах случайни 
минувачи, се озовах пред задния вход на висока сграда от тъмносив 
варовик с Характерния силует на санторианска църква. Огледах се 
предпазливо, намерих, че околните пресечки са достатъчно пусти и 
внимателно потропах с бронзовата халка по якото дъбово дърво на вратата. 
Звукът още не беше заглъхнал, когато отвътре се чуха приглушени стъпки 
и дългият нос на един подозрителен вратар се промуши през едва 
открехнатия процеп. 

- Бих желал да се срещна с отец Вонедалм - съобщих шепнешком аз. 
Пазачът си пое въздух. 

- Веднага! - изпреварих го. - За... - сторих драматична пауза - онази работа. 
Човекът остана неподвижен няколко секунди и бях готов да се закълна, че 
души въздуха за да открие някаква измама. После вратата се хлопна, 
остана така около минута и отново се отвори, малко по широко. 

- Валенс?! - каза отец Вонедалм със странна смесица от радост, учудване и 
отвращение в гласа. - Ги още ли си жив? 

- Така изглежда - отвърнах и делово прекрачих прага на Божия храм. - 
Явно Господ отдава дължимото на важността на мисията ми. 

Вече бях свикнал с реакцията, която предизвикваше съчетанието на 
понятията „Валенс" и „мисия", затова просто избутах дебелото тяло на 
свещеника по-навътре и затворих вратата Обгърна ме ухание на тамян и 
кадифен мрак. Някъде отвъд вътрешния двор един млад и неукрепнал глас 
героично се бореше с Двадесет и седмия псалм. 

- В Тиндорт има нещо - заявих. /30/ 


6. 


Малко по-късно... 

Мерлин грациозно въртеше задничето си нагоре по стълбите и всяка 
извивка влудяваше Торлинд. Ръцете му почти трепереха, докато отваряше 
вратата на стаята. Момичето се шмугна вътре, той затвори вратата и когато 
се обърна към нея, роклята се свличаше по нежното й тяло с тихо 
възбуждащо шумолене. Торлинд се усмихна, смъкна дрехите си, събори я 
на леглото и устните им се срещнаха. Бедрата й го обвиха и светът изчезна 
за тях. 

А после, по дяволите, на вратата се почука. Торлинд застина с надеждата, 
че някой просто е сбъркал, но второ потропване го накара да стане с 
ругатни. Изправи се, застана зад вратата и леко я открехна. Отвън стоеше 
висок, загърнат с тъмен плащ човек със скрито лице. Торлинд би се 
уплашил, ако зад него не беше Мерлин и кръвта не гореше в жилите му. 

- Махай се, бе, глупак закачулен! Имам работа! - извика той и затръшна 
вратата. 

Мерлин се засмя, високо и мелодично, а той се усмихна и залости вратата с 
дебел два пръста железен прът. 

Но не бе направил и две крачки към леглото и момичето, което го чакаше, 
когато вратата се разпадна на трески, лостът изхвърча със звън и човекът с 
качулката влезе вътре, сякаш нищо не се бе случило, сякаш току-що не бе 
ударил същата тази врата със силата на таран. Торлинд се отдръпна 
неуверено, а страхът пропълзя в душата му. В следващия миг пръстите на 
съществото вече бяха сграбчили гърлото му и го запратиха като перце в 
ъгъла. Мерлин се бе сгушила до стената, когато той се стовари с цялата си 
тежест върху леглото, болка скова движенията му. Тя се разпищя. И пищя, 
докато сянката сграбчи душата му и я откъсна от съпротивляващото се 
тяло, откъсна я насила от всяка негова частица и я отнесе на някъде. 

След миг - или вечност - душата на Торлинд бе положена на студен 
каменен олтар и някакъв отвъден, вледеняващ вятър я долепи до гладката 
повърхност, смачка я и я задуши. Над нея се надвеси бледото восъчно лице 
с очите-дупки в стената между този свят и ада, тънка усмивка го разполови 
и Торлинд чу: 

- Ти си жертва върху Олтара на тъгата. 


Заредиха се думи на непознат, кошмарен език, черна светкавица раздра 
небосвода и за един кратък миг това, което бе останало от Горлинд, разбра 
какво означава да те принесат в жертва на Сатаната. После дойде 
милостивият Мрак. /29/ 


7. 


Обърнах се да си ходя и се сблъсках с нахълталото в стаята момче. Беше на 
дванадесет-тринадесет години, с чорлава черна коса и големи тъмни очи. 
Пълните устни бяха като устните на Мерлин. Хлапето се отдръпна и 
уплашено избъбра: 

- Извини ме, отче... 

Усмихнах се: 

- Братчето? Къде си бил цяла нощ? 

- Тъкмо това ще го питам и аз - избоботи ханджията, запълнил рамката на 
вратата, и сграбчи момчето за ухото. - Айб, диване такова, къде беше, по 
дяволите? 

Стиснах зъди: 

- По-добре да не казваш това, човече! 

Мъжът се вцепени. 

- Тръгвам, но ще се върна преди обед - казах рязко. - Изведете всички хора 
от стаите и ги помолете да напуснат. Дори ако се наложи да останат на 
улицата. Всяко друго място ще е по-безопасно от този хан, щом падне 
мрак. 

Излязох бързо от стаята, шумолейки с полите на расото си. Мерлин 
изхлипа. /19/ 


8. 


- Доколкото разбирам, имаме си работа с найх-обикновен демон от втори 
клас - завърших предположенията си и преместих поглед от ханджията 
върху свещеника. 

Вонедалм подскочи в креслото и вдигна пръст: 

- Ти имаш работа! Аз нямам. 

Ухилих се: 

- Както кажеш... Та тези приятелчета нямат определена цел и не са пряко 
подчинени на Сатаната... обикновено. И, общо взето, са доста тъпи. 

- Пфу! - забеляза Вонедалм с весело презрение. 

Изгледах го и продължих: 

- Затова пък се движат по-ловко от котка и пробиват крепостни стени, без 
да се засилват. 

- Хъм - рече свещеникът и смени темата. - Виждам, че си се сдобил с 
разпятия и Библия... 

- Благодарение на нашия любезен домакин - посочих смутения 
съдържател. 

- Ами, добре, тогава - надигна се Вонедалм. - Аз да си ходя. Успех. 

Станах и аз, а ханджията вече се въртеше около отеца като голяма 
притеснена пчела: 

- Довиждане, Ваше Преподобие! 

- Довиждане, чедо. Нека Господ да ви пази! 

На вратата спрях и хванах свещеника за рамото: 

- Бог вижда всичко, отче... Но дори и той - да забрави, аз ще запомня това, 
което ти направи. Благодаря ти! 

- Дай му да се разбере, Валенс! - Вонедалм внезапно ме погледна право в 
очите, а пръстите му стиснаха ръката ми. - Усещам Злото на това място... 
Силно е... Трябва да го победиш. 

Той се извърна и рязко закрачи по пътеката. Викнах след него: 

- Още утре ще се видим! 

Не се обърна. Само махна с ръка. /39/ 


9. 
Да, аз знаех Всичко за Гриндорн. Но за разлика от останалите, имах и 
някои предположения. 
Изправих се бавно от стола си, извиних се и с бавни крачки поех към 
стълбите. Минавайки край шкафа, се опитах да го бутна, но не успях - 
беше обкован с желязо огромен шкаф, а онова нещо, без да иска, го бе 
изблъскало на една педя, защото следите личаха по дъските на пода. 
Прекрачих първото стъпало и спрях неуверено на второто. Горе беше 
тъмно и едва след като присвих очи и се вгледах внимателно, го видях. 
Силуетът стоеше неподвижно пред една от вратите с гръб към мен и сякаш 
бе изтъкан от мрак и тишина. 
Най-вероятно не ме бе забелязал. Можех да продължа нагоре по 
стълбите, /17/ или да остана, където си бях, /26/ 


10. 


Обратният път до странноприемницата ми отне повече време. Вече беше 
ранен следобед и яркото слънце бе изсушило настиланата с плочи пътека и 
пространството пред къщата. От покрива се изцеждаше вода, блестяща на 
светлината, заляла фасадата на хана. Един възрастен мъж с прошарени 
коси и блуждаещ поглед тъкмо излизаше, понесъл голям вързоп на гърба 
си. 

- Надявам се, че знаеш какво правиш - каза угрижено съдържателят, 
подпрял се на прага. - Гози е последният. 

- Никакви посетители днес! - заявих. - Ще отвориш утре сутринта и всичко 
ще е наред. 

Изпратих отиващия си гост до улицата и се върнах, избутвайки ханджиятз 
навътре в къщата. 

- Това, което убива, е привързано към този дом - започнах да обяснявам 

- Какво ето? - попита объркан мъжът 

- Демон - отвърнах делово. - И ако тази нощ това място е защитено, а то 
трябва да бъде, той ще отиде там, където се разкарват демоните, и няма да 
се върне вече. 

- Братът на покойната ми жена беше ковач, майстор на железни разпятия - 
каза ханджията с внезапно разбиране. - Сигурно има цяла купчина у тях. 
Едва се въздържах да не го целуна по голото теме: 

- Чудесно, приятелю! Върви, отивай бързо и донеси колкото можеш 
повече! 

Едрият мъж хвърли въодушевено престилката си и почти се затича към 
улицата 

- И помоли човека да ти даде назаем Библията си! - подвикнах след него 
Той махна в отговор и тръшна вратата, работите започваха да се нареждат. 
/23/ 


11. 


Подчиних се на движението в разстояние на две-три крачки, после 
внезапно се извъртях, размахвайки ръце, и тромавият Вонедалм се озова 
прилепен към стената с болезнено извита китка и крака, оплетени в 
собственото му расо. Певецът бе замлъкнал и тежкото ни дишане се 
чуваше ясно в настъпилата милостива тишина. Отметнах един кичур от 
косите си: 

- Изслушаи ме, дъртак такъв. Едно време като че ли имаше повече мозък в 
плешивата си глава. Кажи ми честно, помниш ли единадесета? 

Вонедалм безпомощно кимна, присви очи от болка. 

- Бях загубен без теб - промърморих - Ти... ти ме спаси. Помогни ми и сега, 
отче. 


Знаеш, че за подобни неща никога не се шегувам. Трябва ми помощ, и то 
сега; преди онова да е сграбчило някой друг. 

Пуснах ръката му И се отдръпнах. 

- Ще ми помогнеш ли? - казах сериозно. 

Възрастният мъж въздъхна. 

- Откъде ще започнем - запитах енергично. - Аз, например, бих хапнал 
нещо. /4/ 


12. 


На следващата сутрин... 

Събудих се с неприятен вкус в устата, седнах в леглото и все още замаян се 
огледах. Едното ми рамо бе схванато от нощния студ, а в главата ми бавно 
се разпълзяваха някакви неясни кошмари. Расото ми бе измачкано и 
мръсно, приличаше повече на парцал, отколкото на одежда на свещеник. 
Провесих крака отстрани, намерих обувките си и излязох в коридора. 
Вратата на стаята, където бе убит Торлинд, беше вече изнесена в задния 
двор, помещението беше почистено и празно, изпълнено с едва доловим 
мирис на тамян. 

Спуснах се бавно, крачка по крачка, по скърцащите стълби. Главата 
ужасно ме болеше от виното, В което бях удавил нощните си страхове. 
Както и да е, беше угрото на нов ден. Слънчевите лъчи се промъкваха през 
капаците на прозорците и чертаеха паяжина от нишки светлина, из която 
се гонеха блестящи прашинки. 

Ханджията седеше на един стол близо до тезгяха, оборил глава между 
големите си огрубели ръце. Всички останали столове бяха обърнати с 
краката нагоре и наредени по масите. Подът беше преметен с влажна метла 
- Добро утро - рекох и прехапах устни. Поздравът като че ли не беше 
особено подходящ. 

Мъжът вдигна глава и се взря в мен с по-мътнелите си очи. 

- Дано, отче - отвърна той и отново скри лице в дланите си. 

- Бих искал да говоря с дъщеря ти - казах тихо. 

Ханджията кимна, без да ме погледне и измърмори: 

- Мери е в стаята отзад. 

Обърнах се 

- Благодаря ти, отче - продума съдържателят. Думите излязоха неясни 
изпод ръцете му. - Ако не беше ти, онези гарвани щяха да я отведат. 
Изсъсках тихичко нещо по адрес на Инквизицията и се ухилих. Мъжът 
отвърна на усмивката ми, макар и слабо, но бръчките около очите му не се 
раздвижиха. /24/ 


13. 


Мерлин седеше на ръба на едно вече оправено легло, облечена в широката 
черна роба, с която по мое настояване бе сменила предизвикателната си 
червена рокля от предишната вечер. Според разказа й, подкрепен от мен 
със сдържано кимане, тя бе показала на госта стаята му и се бе оттеглила. 
По-късно обясних на хората в трапезарията и те охотно се съгласиха да си 
държат езика зад зъбите, след като спокойно, но красноречиво им описах 
какво биха сторили на Мерлин усърдните Божи избраници, ако и за миг им 
минеше през ума, че тя е била до Торлинд в момента на зловещата му 
смърт Всъщност малцина считаха поведението й за действително 
непристойно и то главно поради неосъществени лични амбиции, но дори и 
те се прекланяха пред красотата Й. 

- Вещиците не минават само с едно изгаряне на клада - бях заявил на 
хората и те изведнъж бяха започнали да говорят за лошото време през 
последните дни. 

В крайна сметка на момичето бе уредено съвършено алиби и единственото, 
което не бе съвсем на ред, беше моята намеса в цялата история, близостта 
на „онзи Валенс", чието присъствие за всеки малко по-умен инквизитор 
означава проблеми с главно „п". За щастие, изпратените да приберат 
тялото инквизитори не бяха от по-умния вид. Те съчувствено клатеха 
глави, изпяха един от често използваните и удобно къси пасажи от 
молитвеника, но не особено подходящ за случая, и предадоха тялото на 
цивилната власт - няколко едри войници с носилка. С това случаят за тях 
приключи. 

- Не си спала - констатирах. 

Мерлин кимна вяло. 

- Аз пък спах - похвалих се, опитвайки се да завържа разговор. 

Тя ме изгледа с искрено учудване, сви рамене и отново се загледа в 
обувките си. Направих още един опит: 

- Как се чувстваш? 

Момичето помисли известно време и изпусна неопределена въздишка. 

- Знам какво точно се е случило - рекох накрая. 

Тя вдигна поглед. 

- Беше някакъв човек с качулка, нали? - погледнах я, за да получа 
потвърждение. - Черен плащ и качулка. Той е счупил вратата, хванал е 
Тори за гърлото и... го е убил. Като на шега. 

- Точно така - прошепна тя. 

- А сетне просто се е стопило във въздуха... Ще ти кажа само три неща, 
Мерлин - първо - това не е било човек, второ - то ще се върне пак тази нощ 
и трето - този път няма да ми се изплъзне! 

Момичето ме гледаше с измити от сълзи очи. 

- Върви да поспиш - усмихнах й се аз. /7/ 

14. 


Отместих поглед и с въздишка се отпуснах на стола. 

Да, аз знаех Всичко за Гриндорн. Но за разлика от останалите имах и някои 
предположения. 

Затова, когато от горния етаж долетя ужасният трясък, пръв скочих на 
крака и се втурнах към стълбите, а расото се развя зад гърба ми. 
Минавайки край шкафа, се опитах да го бутна, но не успях - беше обкован 
в желязо огромен шкаф, а онова нещо, без да иска, го бе изблъскало на 
една педя - следите личаха по дъските на пода. Писъците ме завариха на 
първото стъпало: диви, безумни, писъци на животно, а не на човек. 
Масивната дъбова врата на една от стаите бе разцепена и откъсната от 
пантите. Някакъв нечовешки удар я бе запратил на няколко крачки навътре 
в помещението. До стената се бе свлякло момичето и продължаваше да 
пищи, стиснало главата си с ръце, а на леглото в странна поза беше 
сгърчен един гол труп. Широко отворените очи на Торлинд гледаха в 
отвъдното. /6/ 


15. 


Скочих и се хвърлих към Херцога на Ада... тоест, опитах се да скоча и да 
се хвърля, но открих, че не съм способен дори да помръдна. Собственото 
ми тяло сякаш принадлежеше на друг. 
Демонът съсредоточено продължи свещенодействията си. Дланта му 
потъна в детето и извади оттам нещо невидимо, което бе внимателно 
заменено с черното сферично сияние. 
Падащите звезди свършиха. Грибуил подгъна коляно и се поклони. 
Далечен гръм разтърси небосвода. Айб потръпна, пое си дьлбоко въздух и 
отвори очи. 
Оттам не гледаше човек. 

КРАЙ 


16. 


Ханджията и дъщеря му не бяха пострадали сериозно, за щастие, но 
преживеният ужас и изчезването на Айб им се отразяваха много зле. Все 
пак успях да ги поуспокоя и ги заведох в едно близко до града селце, 
където ги оставих в къщата на гостоприемно семейство. Не биваше да 
бъдат близо до мен, докато всичко не свърши. 

Когато се върнах в Гиндорт, вече се зазоряваше. Въпреки това не срещнах 
никого по здрачните улици, застлани с мъгла. Ханът беше сив и смълчан, 
сякаш криеше нещо, което дори аз не знаех. Забързаните ми стъпки 
прошептяха по каменните плочи, водещи към входа, сетне... 


Преглътнах мъчително, но останах неподвижен, отказвайки да повярвам на 
очите си. Тялото беше там, проснато по очи през прага на 
полуоткрехнатата врата, в безпорядъка на разпиляното расо. Ръцете на 
човека бяха протегнати навън, към откритото пространство, в отчаян 
стремеж да избегне неизбежното. 

Пристъпих напред, олюлявайки се, и паднах на колене до трупа. 
Напиращите сълзи, които не исках да пусна на свобода, изгаряха очите ми. 
Хванах го за рамото и бавно го преобърнах по гръб. Невиждащите очи на 
отец Вонедалм се взираха някъде над мен. 

- Защо? - промълвих и погледнах натам. - Защо, Господи? 

Старият свещеник ме е търсил за нещо, а мен ме е нямало. Сигурно е било 
изключително важно, щом е тръгнал да ме търси посред нощ. Но не ме 
намери. Вместо това демонът е намерил него. 

- Защо?! - изкрещях. 

Подхванах масивното му тяло и рязко се изправих крепейки го на ръце. 
Беше леко. Беше ужасяващо леко... 

Стоях така дълго, докато денят отново завзе изоставените си владения. 
Тогава видях буквите. Бяха изписани в тънкия слой засъхнал прах върху 
плочата, където лежеше дясната ръка на свещеника - изкривени, 
размазани. почти неразличими. Клекнах и се взрях напрегнато. „МОЛИ 
СЕ" - казваха те 

Някъде далеч по улицата отекна металният тропот на приближаващ 
стражеви отряд. Трябваше или да се прибера бързо в хана заедно с отец 
Вонедалм /32/ или да изчакам за да предам тялото му на войниците. 
РАД 


17. 


Последното стъпало изскърца под краката ми. По-скоро усетих, отколкото 
видях как сянката се извръща мълниеносно и залитнах встрани, В отчаяния 
си опит да избегна опасността. Не успях. Сребърният кръст- кинжал си 
остана затъкнат в пояса ми. Викът се удари в гърлото ми, скован от 
безплътните пръсти, сетне нечовешката ръка бръкна надълбоко в мен и 
сграбчи душата ми, а после я откъсна от съпротивляващото се тяло, 
откъсна я насила от всяка моя частица... 

След миг - или вечност - бях положен на студен каменен олтар и някакъв 
отвъден, вледеняващ вятър ме долепи до гладката повърхност, смачка ме и 
ме задуши. Над мен се извиси бледо восъчно лице с очи-дупки в стената 
между този свят и ада, тънка усмивка го раздели на две и аз чух: 

- Ти си жертва върху Олтара на тъгата. 

Заредиха се думи на непознат, кошмарен език, черна светкавица раздра 
небосвода и за един кратък миг това, което беше останало от мен, разбра 


какво означава да те принесат в жертва на Сатаната. После дойде 
милостивият Мрак. 
КРАЙ 


18. 


Въздъхнах и оставих разяреният свещеник да ме изтика до уличните 
павета, без да спира да проклина и сумти. 

- Лесно ще ме намериш - рекох сериозно. - Тръгваш по втората улица 
вдясно и след пет пресечки завиваш на... 

Портата се затръшна с такава сила, че бронзовата халка подскочи със звън. 
Резките стъпки на отеца прокънтяха и след миг се стопиха в тежката 
тишина. 

Повдигнах рамене с престорено безгрижие и закрачих надалеч от сивата 
сграда. Горчивина се наслагваше в душата ми. Бях сгрешил в единствения 
ход, който считах за верен и сега отново бях изправен пред труден избор: 
да напусна града /38/, да потърся помощ от властта /25/ или да се 
върна в хана, без да съм свършил нищо? /10/ 


19. 
Някъде отвъд... 
Той бавно отвори очи и с едно ужасяващо движение се сви на 
заплашителна тъмна топка. Беше раздразнен. Беше уплашен. 
В онова състояние на зареяност на ума и свободен поток на съзнанието, 
което невежите нисши наричаха сън, той бе получил нова заповед. 
- Детето - бе казал Онзи, чието име знаят малцина, и той потрепери и се 
свлече безчувствен, зашеметен от могъщото излъчване на Господаря, тази 
смес от черен лед и палеща омраза, с чието докосване възнаграждаваше 
слугите си. 
И дори за миг през хладното му съзнание не проблесна съмнение. О, не! 
Онзи, Вечна е Славата Му, искаше детето и той щеше да Му го даде. Само 
да се спусне нощта. /33/ 

20. 


Малко по-късно... 

Мерлин грациозно въртеше задничето си нагоре по стълбите и всяка 
извивка влудяваше Торлинд. Ръцете му почти трепереха, докато отваряше 
вратата на стаята. 

Момичето се шмугна вътре, той затвори и когато се обърна към нея, 
роклята се свличаше по нежното й тяло с тихо възбуждащо шумолене. 
Торлинд се усмихна, смъкна дрехите си, събори я на леглото и устните им 
се срещнаха. Бедрата й го обвиха и светът изчезна за тях. 

А после, по дяволите, на вратата се почука. Торлинд застина с надеждата, 
че някои просто е сбъркал, но второ потропване го накара да стане с 
ругатни. Изправи се, застана зад вратата и леко я открехна. 

Отвън стоеше висок, загърнат в тъмен плащ човек със скрито лице и 
Торлинд би се уплашил, ако зад него не беше Мерлин и кръвта не гореше в 
жилите му. 

- Махай се, бе, глупак закачулен! Имам работа!? - извика той и затръшна 
вратата. 

Мерлин се засмя. Високо и мелодично, той се ухили и залости с дебелия 
два пръста железен прът. 

Но не бе направил и две крачки към леглото и момичето, което го чакаше, 
когато вратата се разпадна на трески, лостът изхвърча със звън и човекът с 
качулката влезе вътре, невъзмутимо, сякаш току-що не бе ударил вратата 
със силата на таран. 

Торлинд се отдръпна неуверено, а страхът пропълзя в душата му. В 
следващия миг пръстите на съществото вече бяха сграбчили гърлото му и 
го запратиха като перце в ъгъла. Мерлин се бе сгушила до стената, когато 
той се стовари с цялата си тежест върху леглото, болка скова движенията 
му. Тя се разпищя. И пищя, докато сянката сграбчи душата му ия откъсна 
от съпротивляващото се тяло, откъсна я насила от всяка негова частица ия 
отнесе на някъде. 

След миг - или вечност - душата на Торлинд бе положена на студен 
каменен олтар и някакъв отвъден, вледеняващ вятър я долепи до гладката 
повърхност, смачка я и я задуши. Над нея се надвеси бледото восъчно лице 
с очите-дупки в стената между този свят и ада, тънка усмивка го разполови 
и Торлинд чу: 

- Ти си жертва върху Олтара на тъгата. 

Заредиха се думи на непознат, кошмарен език, черна светкавица раздра 
небосвода и за един кратък миг това, което бе останало от Торлинд, разбра 
какво означава да те принесат в жертва на Сатаната. После дойде 
милостивият Мрак. /36/ 


21. 


Нощта, хладна и безлунна, дойде с падаща звезда, последвана от нови и 
нови - ярки остриета през кадифения покров на мрака. Последната, 
шестстотин шестдесет и шеста поред, щеше да отбележи полунощ. Тогава 
всичко щеше да е свършило. 

Отместих поглед от късчето небе в прозореца, вдишах дълбоко, 
изпълвайки дробовете си с наситения с ритуални аромати въздух, и отново 
се отпуснах. Трябваше да се съсредоточа. Нямах никакво време. 

Десетте черни свещи горяха с тихо припукване по ъглите на обърнатата 
пентаграма, начертана на пода около мен. Стотиците знаци и символи, 
изрисувани край нея, танцуваха в трепкащата светлина на пламъците. 
Звездите продължаваха да падат. 

Позата на медиумите, която бях заел ми помагаше да направлявам 
съзнанието си, да се слея с Всемирния поток. Трябваше ми още малко. 
Съвсем малко. 

Гъстият ухаен дим от запалените тревни купчинки изпълваше стаята. 
Устните ми шептяха безкрайна върволица от думи на отдавна забравен 
език. А звездите падаха. 

- Ела! - изкрещях. 

Пращящи искри пробягаха по ръба на пентаграмата, внезапен повей на 
неземен вятър разлюля пламъка на свещите, но нищо повече не се случи... 
Той трябваше да дойде! Длъжен беше! Не можех да сбъркам сега, когато... 

- Ти ще дойдеш - казах тихо с неуловима усмивка. - Аз знам името ти... 
Грибуил. 

Свещите изгаснаха в ураганния порив, адски пламъци изригваха около 
мен и стените се разхвърчаха на всички стени. Той бе дошъл. /37/ 


22. 


Инквизицията, разбире са дойде. И имаше за какво. Четири пръста дъб, 
сякаш минали под брадвата на обезумял дървар, младо момиче с вид на 
красива разюздана вещица, което се е намирало до жертвата в момента на 
зловещата и смърт, и накрая - моята роля в цялата работа, близостта на 
„онзи Валенс”, чието присъствие за всеки малко по-умен инквизитор 
означаваше проблеми с главно „п”. Наистина, изпратените да приберат 
тялото инквизитори, не бяха от по-умният вид, но когато започнаха да 
търсят разумно обяснение за състоянието на вратата и се обявих в защита 
на момичето, единият все пак си спомни нещо и това бе краят. 

Дори отново да успеех да се измъкна от сигурна смърт върху кладата на 
ревностните Божи служители, по-късно щях да дочакам нещо несравнимо 
по-лошо. 

КРАЙ 


23. 


Ханджията се завърна броени минути по-късно, запъхтян и ококорен. 
Дневната светлина нахлу заедно с него в сумрачното помещение. 

- Това беше всичко! - погледна ме виновно той, изсипвайки на масата пред 
мен половин дузина изящно обработени железни кръстове. 

- Чудесно! - успокоих го. - Точно толкова ми трябват. 

- А, ето и... - човекът бръкна рязко в задния си джоб и смутено ми подаде 
Библията на птурея си. 

Поех разръфаната книга без корици, прелистих я бегло и я пъхнах под 
мишница. Липсваха страници, но не направих забележка. 

- Превъзходно! - потрих ръце. - Да започваме. 

Събрах разпятията и ги поставих в дланите на учудения съдържател. Сетне 
се поразрових в Библията и докато я прибирах в джоба си, измърморих 
всеизвестния пасаж за властта, дадена на апостолите да изгонват бесове в 
името на Иисуса Христа. 

- Прекръсти се три пъти - наредих, докато сам го правех и поех тежестта от 
ръцете му. Ханджията се подчини. 

- А сега да подготвим изненадата за нашия нощен гост - ухилих се, докато 
се отправях към вратата. 

Мъжът ме следваше по петите. 

Надигнах се на пръсти и забучих единия кръст над горния праг, после пак 
влязох в хана и наредих останалите на стратегическите места, които бях 
набелязал още предишната вечер: северния ъгъл, вратата на вътрешната 
стая зад тезгяха, стълбището, леглото, в което бе намерен Торлинд. 
Последният кръст, вързан с канап се озова на шията на съдържателя. 

- Ако те доближи, вдигни го в дясната ръка и започни да крещиш - 
обясних. - Всичко друго само не и проклятия - те се обръщат срещу тед. 
Направо им действат като благословия, чумата да ги тръшне дано. 
Ханджията замръзна. 

- Майтапя се, бе - казах и здравата го тупнах по рамото. - От теб май ще 
излезе нещо. 

Преди да се замисля сериозно за най-важното. от което се нуждаех, за да 
изградя наистина непробиваема защита, външната врата изскърца и 
двамата обърнахме поглед натам. 

- Едвам те открих - рече притеснено отец Вонедалм. притискайки към 
гърдите си обемист кожен мях. - Няма да се справиш без светена вода, 
Валенс. /8/ 

24. 


Мерлин седеше на ръба на едно вече оправено легло, облечена в широката 
черна роба, с която по мое настояване бе сменила предизвикателната си 
червена рокля от предната вечер. 

Според разказа й, подкрепен от мен със сдържано кимане, тя бе показала 
на госта стаята му и се бе оттеглила. Хората в трапезарията охотно се 
съгласиха да си държат езика зад зъбите, след като кратко, но 
красноречиво им описах какво щяха да сторят с Мерлин усърдните Божи 
избраници, ако и за миг им минеше през ума, че тя е била до Торлинд в 
момента на зловещата му смърт. Всъщност малцина считаха поведението й 
за действително непристойно и то главно поради неосъществени лични 
амбиции, но дори и те ценяха красотата й. 

- Вещиците не минават само с едно горене на клада - бях заявил и хората 
изведнъж бяха започнали да говорят за лошото време през последните дни. 
В крайна сметка на момичето бе уредено съвършено алиби и единственото, 
което не бе съвсем на ред. беше моята роля в цялата работа, близостта на 
„онзи Валенс", чието присъствие за всеки малко по-умен инквизитор 
означаваше проблеми с главно „п". За щастие изпратените да приберат 
тялото инквизитори, не бяха от по-умния вид. Те съчувствено поклащаха 
глави, изпяха един от често използваните и удобно къси пасажи от 
молитвеника, но не особено подходящ за случая, и предадоха тялото на 
цивилната власт - няколко едри войници с носилка. С това случаят за тях 
приключи. 

- Не си спала - констатирах аз. 

Мерлин кимна вяло. 

- Аз пък спах - похвалих се, опитвайки се да завържа разговор. 

Тя ме изгледа с искрено учудване, сви рамене и отново се загледа в 
обувките си. Направих още един опит: 

- Как се чувстваш? 

Момичето помисли известно време и изпусна неопределена въздишка. 

- Искам да ми кажеш какво точно се случи - рекох накрая. 

Тя уплашено вдигна очи. 

- Моля те! - прозвуча твърдо, като заповед, каквато си беше. 

- Бяхме горе... - проговори колебливо момичето. - Потропа се на вратата. 
Торлинд стана да отвори... 

- Да? 

-... а когато затвори, онзи счупи вратата... - тя потрепера. - Счупи я. Беше 
някакъв човек с качулка, черен плащ и качулка. Той... влезе... хвана Тори 
за гърлото и... - гласът й заглъхна. 

- Продължавай - казах настоятелно. 

- Той го... уби. Тори крещеше, но той... го уби. 

- Къде отиде после? 

- Не знам, отче. 


- Къде отиде после? 

Тя се разплака: 

- Не знам! Не гледах, беше ме страх не гледах, не знам! 
- Добре - казах спокойно. - Извинявай 

И без това знаех отговора. Прозорецът бе залостен от вътрешната страна, а 
по стълбите не слезе никой. Онова просто се бе разтворило във въздуха /7/ 


1 


25. 


Да търся помощ от Инквизицията слеа като непрекъснато полагах усилия 
да й се изплъзна, някак си не ми се побираше в представите. Оставаше 
цивилната власт 

- Демон от втори клас, казвате - изпухтя с разбиране капитанът на 
стражевия патрул. - И вие намирате, че това е причината за смъртта на 
двамата от странноприемницата? 

- Точно така, началник - потвърдих - Позволявам си да смятам, че знам 
следващия му ход и ви моля за помощ. 

- Извинете ме, отец... 

- Валехо - казах бързо. 

- Отец Валехо, струва ми се, че това е работа за Светата Инквизиция, не 
мислите ли? 

- Ами, да ви кажа... 


- Завържете го - меко нареди капитанът. - Нека обясни това на 
Преподобните. 

КРАИ 

26. 


Леко приклекнах, долепен до стената и застинах в очакване. Не чаках 
дълго. На вратата се почука. На втория път бледа ивица светлина легна 
върху отсрещната стена и гласът на Торлинд изрече нещо. Не чух думите. 
Горе сякаш се беше разстлал плътен черен облак, който попиваше 
реалността. Лъчите на свещта се стопиха със затварянето на вратата, а 
сетне страшен трясък разкъса неестествената тишина. Втурнах се нагоре, 
ужасен от това, което щях да видя, препънах се в последното стъпало и се 
проснах болезнено пред прага. Облакът вече го нямаше и писъците на 
Мерлин пронизваха ушит ми. Масивната дъбова врата бе разцепена - 
откъсната от пантите. Някакъв нечовешк удар я бе запратил на няколко 
крачки в помещението. До отсрещната стена с бе свлякло момичето и 
продължаваше да пищи, обхванало главата си с ръце, а във въздуха пред 
него бавно избледняваше петно мрак. Изръмжах и успях да отскоча 
напред, като нанесох удар със сребърния си кръст-кинжал, но прелетях 


свободно през чезнещи здрач и отново се стоварих на дървения под, 
изпускайки оръжието си. Сянката беше изчезнала. На леглото в странна 
поза бе застинал един гол труп. Широко отворените очи на Торлинд 
гледаха в отвъдното. /2))/ 


27. 


Патрулът се състоеше от офицер и трима стражи, един от друг по- 
подозрителни. Скоро разговорът ни придоби твърде неприятна насока, а аз 
започнах да осмислям мащабите на сторената глупост. Оказаха се 
катастрофални. Минути по-късно щях да бъда представен, заедно с тялото 
на приятеля си на Светата Инквизиция. 

Дори отново да успеех да се измъкна от сигурна смърт върху кладата на 
ревностните Божи служители, после щях да дочакам нещо несравнимо по- 
лошо. 

КРАЙ 


28. 


- Господи, Боже мой! - зашепнах в скоропоговорка. припомняйки си като 
по чудо един подходящ цитат от Псалтира - На Тебе се уповавам, спаси ме 
от всички мои гонители и ме избави... 

Грибуил рязко се извърна към мен. По лицето му се четеше истински гняв. 
-... да не изтръгне врагът като лъв душата ми... - занареждах като бесен, 
прекръствайки се, и сбрах молитвено длани -...и да не я разкъса, кога няма 
избавител... 

Демонът махна с ръка и гласът ми изведнъж изчезна, но устните ми 
продължиха да се мърдат в устрема си: 

- Моят щит е от Бога, който спасява правите по сърце! 

Ослепително бели лъчи избухнаха навред и от небето, в сияещи доспехи, 
слезе Ангел с меч от светлина. Херцогът на Ада нададе безумен вой и 
двамата се срещнаха в титаничен сблъсък, който разтърси света. После 
нищо не помня. /40/ 

29. 
- Какво става? Кой го уби? - крещях на момичето. 
То не спираше да пищи, изпаднало в истерия. Замахнах да го зашлевя, но 
се овладях и го сграбчих за раменете, разтърсвайки го с все сила: 
- Мерлин! 
Останалите най-сетне изкачиха стълбите и се скупчиха на входа, 
сподавяйки удивените си възгласи. Извърнах се рязко и отново, заедно с 
тях, се взрях в трупа. Инквизицията скоро щеше да е тук. По-скоро, 
отколкото можеше да се очаква. Второ убийство в продължение на 
денонощие, извършено на същото място и по същия загадъчен начин, бе 
повече от достатъчно, за да привлече вниманието на вечно дебнещите 
копои в раса. 
Трябваше да реша. 
Да се потуляг веднага всички свидетелства за необичайните 


обстоятелства около новата смърт /12/ или да не се рискува излишно ? 
/22/ 


30. 


Вонедалм почеса плешивото си теме, обкръжено от бавно чезнещи 
разбъркани бели кичури. Чувството за самосъхранение му подсказа 
въобще да не отваря уста. 

- Кварталът Свети Йоан Евангелист - продължих. - Има една малка и, 
между нас казано, обречена на фалит странноприемница. 

Вчера сутринта пред вратата е намерен някакъв човек с празен поглед и 
без никаква рана. Попът, който извършил опелото, се уплашил от нещо 
дотолкова, че го съкратил наполовина и забравил даже да кажи „Амин”. 
Вонедалм премигна, продължавайки да следва инструкциите на чувството 
си за самосъхранение. 

- Тази сутрин, от същата странноприемница, двама - вече от Инквизицията 
- изнесоха още един труп с празен поглед, без никаква обяснима причина 
за смъртта. Слава Богу, не намериха никого, върху когото да стоварят 
вината. 


Гласът на пеещия свещеник се извиси особено жестоко. 

- Чух за това - рече най-сетне отецът. - Обикновенно отравяне. 

- А докато е минавал, отровителят случайно е натрошил вратата на стаята. 
Четири пръста дъб са разцепени на тресчици като дръжка на ветрило. 

- Никой не спомена подобно нещо. 

- Аз скрих вратата. Методите на Инквизицията най-често дават странни 
резултати, затова им спестих всяка странична информация. 

Вонедалм изсумтя възмутено. 

- Трябват ми някои неща - съобщих, без да му обръщам внимание. - 
Кръстове, Библия, непременно малко светена вода... 

- Благословия? - предложи язвително свещеникът. 

Изгледах го втренчено, сякаш премислях нещо. 

- Не, мисля, че от това няма нужда - реших накрая. - Още малко утвар, ъ- 
ъ... 

- Нищичко няма да ти дам! - избухна Вонедалм. - Нахълтваш като бандит, 
искаш да изнесеш половината църква, а на всичко отгоре очакваш и да ти 
помогна с пренасянето! 

- Виж. това не е лоша идея! - възникнах. - Едно момченце от хора или 
нещо подобно... 

- Вън! - изръмжа свещеникът и ме заизблъска към изхода. - Трижди 
проклет да си нахален, престъпен тип! 

Май бях сбъркал. Трябваше ли да оставя намира стария отец /18/ или 
все още не всичко бе изгубено? 11 /. 


31. 


Последните лъчи на деня гаснеха върху ромбоидното сребърно острие в 
ръцете ми. Светът изглеждаше пуст - толкова пуст, колкото може да 
изглежда само в часовете на здрача. Но друг път настъпващата нощ носеше 
уют и спокойствие, а сега мракът бе обещание за смърт. 

Бавно се надигнах и станах от прага, обръщайки гръб на безлюдните 
улици. Прибрах странното си оръжие - кинжал във формата на разпятие - 
и влязох обратно в странноприемницата. Вътре беше светло и също 
толкова тихо. Пламъкът на свещите потрепна неуверено - нощта бе дошла 
заедно с мен. 

- Отче... - продума съдържателят. Беше облегнат на тезгяха и уплашен до 
смърт. 

- Можем само да чакаме - казах. - Да чакаме и да се надяваме, че Господ 
наистина ще бъде с нас. 

Той продължи да ме гледа с блеснали очи, сетне наведе глава и отново 
зашептя молитвите си. Седнах зад една от масите и забих поглед в 
излъсканото от употреба грубо дърво. Наистина можехме само да чакаме. 


Поне не се наложи да го правим дълго. Когато отново погледнах нагоре, то 
беше там, с издевателската си усмивка и бездънните си очи, облегнато 
срещу мен като кошмарно отражение. „О, така ли?..." - успях да помисля, 
плъзгайки ръка към кинжала в пояса, и се озовах затиснат под тежката 
маса, преобърната като листо от изправящия се демон. Обезумелият 
ханджия, който крещеше нещо без глас, вдигнал разпятието си подобно на 
меч, бе пометен с един-единствен чудовищен замах, се стовари върху 
купчина столове и не мръдна. Изчадието продължи напред, без да изгуби и 
миг, зави край тезгяха с абсурдна грация и достигна стаята зад него. 
Масивната врата се разцепи с трясък и парчетата се разхвърчаха наоколо, а 
то влезе вътре. 

- Остави децата, проклет да си! - изревах аз и най-сетне се измъкнах изпод 
масата. 

От стаята долетяха отчаяният писък на Мерлин и виковете на Ай0, а сетне, 
докато се прехвърлях със скок през тезгяха, внезапно утихнаха. Когато 
влязох, момичето лежеше на пода, притворило очи и беше бледо като сняг, 
а момчето... Айб беше в прегръдките на демона, който се завъртя, 
скривайки пленника във вихъра на плаща си, и започна да губи 
очертанията си в локва от небитието. 

Тогава разбрах! Той не бе взел душата му ! 

По някаква причина той отнасяше детето със себе си! 

Трябваше ли да се хвърля след тях, за да ги последвам в Отвъдното 
/37/ или след като бях проумял, макар и твърде късно, ужасното си 
заблуждение, да не проигравам с прибързано решение и последния си 
шанс? /34/ 


32. 


Малко по-късно... 

Невероятно! Просто невероятно! Как не се сетих сам, да ме вземат 
дяволите?! 

Нагънах свитъка, намерен в расото на свещеника и безуспешно се опитах 
да успокоя бесните удари на сърцето си. Ето за какво ме е търсил отец 
Вонедалм, ето за какво е дал живота си. Но поне си е струвало. 

Открай време е предсказан Денят, в който Антихристът-Сатана ще стъпи 
на земята, преобразен като дете и ще настане незапомнен ужас. Много 
гадатели, пророци и свети хора бяха предвидили това събитие и бяха 
описали предсказанията си. Шестстотин шестдесет и шест - Числото на 
Звяра, Дяволското Число.. - всъщност не беше нищо друго, освен 
зашифрована информация за мястото и времето на Превъплъщението. 

Ала никой, както от тях, така и от потомците, не бе съумял да го разчете. 
Досега. 

Всички други доказателства бяха налице. Грибуил, един от Херцозите на 
Ада, наистина бе изпратен от Сатаната, за да вземе душите на трима от 
смъртните - обредни жертви - в трите поредни нощи, предшестващи 
Големия Ритуал. Последният, според древните ръкописи, би трябвало да 
бъде свят човек - именно това бе спасило мен, ханджията и Мерлин през 
изминалите часове. И бе погубило отец Вонедалм. Той бе предсказал 
собствената си смърт (а може би просто не се е считал за достатъчно 
„свят”), но това не го бе спрял. 

Отново прегледах изчисленията на свещеника. Бях с цифри и латински 
букви и изглеждаха съвсем верни. Намерих перо и мастило и трескаво го 
повторих, използвайки руни и астрални знаци. Всичко излизаше! Наистина 
не можеше да има съмнение: числото 606 изключително точно съчетаваше 
годината, датата, часът и мястото. Изглеждаше, че това, което 
възнамерявах да сторя, за да спася едно дете, щеше да спаси целия свят! 
Ако не допуснех нов провал. /21/ 


33. 


Прекосих с широки крачки улицата и за миг погледнах през рамо към хана, 
опитвайки се да разбера, какво бе особеното в него. Нямаше нищо особено. 
Просто една двуетажна постройка от старо, потъмняло от дъждовете и 
опушено от факлите дърво, с капаци върху прозорците и надвиснали 
стрехи приютили гроздове лястовичи гнезда. И все пак трябваше да има 
някаква особеност. Защото сега този дом привличаше със злото, което 
убиваше. 


Така както бе привлякъл и мен преди седмица, в един невероятно пороен 
дъжд когато мътната светлина, струяща иззад дървените капаци, ме бе 
накарала да спра и с копнеж да се заслушам в гълчавата, изпълнила хана, а 
после да плюя на плановете си да напусна и този град и да отседна там. 
Направих го с удоволствието, присъщо на забранената почивка насред 
дълъг път, предплатих за дванадесет дни и спах, спах, спах непробудно 
през повечето от тях, оставяйки ужасяващите спомени и още по- 
ужасяващите намерения да бъдат отмити от почти непрестанния сив дъжд. 
чувствайки всяка сутрин все по-малко желание да продължавам 
безконечната гонитба, във вихъра на която се носех от години. Но този път 
Злото бе дошло само при мен, а аз не обичах Злото 

Несъмнено трябваше да предприема нещо, но какво: 

Дали трябваше да потърся помощ от властта, въпреки всички 
рискове, които криеше подобно начинание /24/ или разумно да 
разчитам на собствените си сили, умения и полезни познанства. /5/ 

В края на краищата не за пръв път се изправях срещу създание от 
Отвъдното. 

А дали пък не можех да приема, че дори един професионалист има 
право на временни отстъпления и просто да се мапна от града и да 
продължа пътя си, изостявайки хората от хана на съдбата им? /38/ 


За. 


Останах на мястото си, подобен на надгробна статуя. След миг или два 
демонът вече си бе отишъл. Заедно с Айб. Беше си тръгнал така, ккато 
беше пристигнал: невъзмутимо, делово - без дори да забележи 
множеството непреодолими препяствия, без да обърне внимание, че е 
попаднал в умело подготвената смъртоносна клопка... 

Просто дойде, взе това, за което беше дошъл и си замина. Сякаш бях пиян 
селски поп! Сякаш бях фъфлещ бутафорен заклинател, а не ловец на 
Демони. Той се подигра с мен, изсмя се в лицето ми. направи ме на глупак! 
По дяволите! 

И, Господ ми е свидетел, наистина бях глупак. Това съвсем не беше 
обикновен демон и точно тук бе непростимата ми грешка. Без да го 
разбера, се бях изправил срещу един от най-могъщите слуги на Сатаната... 
Бях се заел с един от Херцозите на Ада без дори да предвидя подобна 
възможност! 

Но сега вече знаех. Грибуил или Астарот а може би Рапал... или Грилгот? 
Щях да разбера кой от тях е бил. И тогава... /16/ 


35. 


Обратният път до странноприемницата ми отне повече време. Вече беше 
ранен следобед и яркото слънце бе изсушило настиланата с плочи пътека и 
пространството пред къщата. От покрива се изцеждаше вода, блестяща на 
светлината, заляла фасадата на хана. Един възрастен мъж с прошарени 
коси и блуждаещ поглед тъкмо излизаше, понесъл голям вързоп на гърба 
си. 

- Надявам се, че знаеш какво правиш - каза угрижено съдържателят, 
подпрял се на прага. - Този е последният. 

- Никакви посетители днес! - заявих. - Ще отвориш утре сутринта и всичко 
ще е наред. 

Изпратих отиващия си гост до улицата и се върнах, избутвайки ханджиятз 
навътре в къщата. 

- Това, което убива, е привързано към този дом - започнах да обяснявам 

- Какво е то? - попита объркан мъжът 

- Демон - отвърнах делово. - Подръж това за малко. 

Ханджията пое зеблото с кръстовете и с нарастващо изумление проследи 
умелото движение с което излях част от светената вода отгоре му. 
Измъкнах от джоба си Библията, поразрових се в нея и като я прибирах 
обратно, разсеяно измърморих всеизвестния пасаж за властта, дадена на 
апостолите да изгонват бесове в името на Иисуса Христа. 

- Прекръсти се три пъти - наредих, докато сам го правех и поех тежестта 
на разпятията в ръцете си. Ханджията се подчини. 

- Обратният път до странноприемницата ми отне повече време. Вече беше 
ранен следобед и яркото слънце бе изсушило настиланата с плочи пътека и 
пространството пред къщата. От покрива се изцеждаше вода, блестяща на 
светлината, заляла фасадата на хана. Един възрастен мъж с прошарени 
коси и блуждаещ поглед тъкмо излизаше, понесъл голям вързоп на гърба 
си. 

- Надявам се, че знаеш какво правиш - каза угрижено съдържателят, 
подпрял се на прага. - Този е последният. 

- Никакви посетители днес! - заявих. - Ще отвориш утре сутринта и всичко 
ще е наред. 

Изпратих отиващия си гост до улицата и се върнах, избутвайки ханджиятз 
навътре в къщата. 

- Това, което убива, е привързано към този дом - започнах да обяснявам 

- Какво ето? - попита объркан мъжът 

- И ако тази нощ това място е защитено, а то трябва да бъде, той ще отиде 
там, където се разкарват демоните, и няма да се върне вече. - продължих, 
докато се отправях към вратата. Мъжът ме следваше по петите. 

Надигнах се на пръсти и забодох единия кръст над горния праг, после пак 
влязох в хана и наредих останалите на стратегическите места, които бях 


набелязал още предишната вечер: северния ъгъл, вратата на вътрешната 
стая зад тезгяха, стълбището, леглото в което бе намерен Торлинд. 

- Ако те доближи, вдигни го в дясната ръка и започни да крещиш - 
обясних. - Всичко друго само не и проклятия - те се обръщат срещу тед. 
Направо им действат като благословия, чумата да ги тръшне дано. 
Ханджията замръзна. 

- Майтапя се, бе - казах и здравата го тупнах по рамото. - От теб май ще 
излезе нещо. /39/ 


36. 


Събудих се с неприятен вкус в устата, седнах в леглото и все още замаян се 
огледах. Едното ми рамо бе схванато от нощния студ, а в главата ми бавно 
се разпълзяваха някакви неясни кошмари. Расото ми бе измачкано и 
мръсно, приличаше повече на парцал, отколкото на одежда на свещеник. 
Провесих крака отстрани, намерих обувките си и излязох в коридора. 
Вратата на стаята, където бе убит Торлинд, беше вече изнесена в задния 
двор, помещението беше почистено и празно, изпълнено с едва доловим 
мирис на тамян. 

Спуснах се бавно, крачка по крачка, по скърцащите стълби. Главата 
ужасно ме болеше от виното, В което бях удавил нощните си страхове. 
Както и да е, беше угрото на нов ден. Слънчевите лъчи се промъкваха през 
капаците на прозорците и чертаеха паяжина от нишки светлина, из която 
се гонеха блестящи прашинки. 

Ханджията седеше на един стол близо до тезгяха, оборил глава между 
големите си огрубели ръце. Всички останали столове бяха обърнати с 
краката нагоре и наредени по масите. Подът беше преметен с влажна метла 
- Добро утро - рекох и прехапах устни. Поздравът като че ли не беше 
особено подходящ. 

Мъжът вдигна глава и се взря в мен с по-мътнелите си очи. 

- Дано, отче - отвърна той и отново скри лице в дланите си. 

- Бих искал да говоря с дъщеря ти - казах тихо. 

Ханджията кимна, без да ме погледне и измърмори: 

- Мери е в стаята отзад. 

Обърнах се 

- Благодаря ти, отче - продума съдържателят. Думите излязоха неясни 
изпод ръцете му. - Ако не беше ти, онези гарвани щяха да я отведат. 
Изсъсках тихичко нещо по адрес на Инквизицията и се ухилих. Мъжът 
отвърна на усмивката ми, макар и слабо, но бръчките около очите му не се 
помръднаха. /13/ 


37. 


Свестих се върху нещо студено и твърдо. Каменна плоча. До мен беше Айб 
и изглеждаше като заспал. Обезумелият вятър виеше наоколо и смразяваше 
до кости. Падаща звезда проряза тъмното небе, сетне още една и още една. 
Тогава Грибуил, Херцогът на Ада, се надвеси над нас, блед и ужасен, и ме 
погълна с мрачните си очи, побрали безкрая. Едната му длан посегна към 
гърдите на спящото дете, а другата се разпери над него с топка черна 
светлина. Стана по-тъмно, отколкото бе възможно, и замириса на сяра. Сега 
от моя ход зависеше всичко. Или нищо. 

Трябваше ли да отправя светкавична молитва към Господа, с 
надеждата да получа помощ свише в този миг на отчаяние /28/ или 
бе по-добре да не губя време и вяра в себе си? /15/ 


38. 


На междуселския път спрях една волска талига и прекарах останалата част 
от деня, полюшвайки се сред дузина грънци, наредени между ритлите. 
Цветистото многословие на простодушния ми спътник, който разсейваше 
донякъде, но мислите ми упорито се връщаха назад към Тиндорт, а в 
душата ми се беше свило нещо тъмно и студено. 

Дългата нощ в гостоприемния селски дом не ми донесе очакваното 
успокоение, следващият ден - прекаран в съзерцание на монотонната 
работа на майстора-грънчар - също. Вечерта, хладна и безлунна, дойде с 
падаща звезда, последвана от нови и нови - ярки остриета през кадифения 
нощен покров. 

Преброих ги. 

Бяха шестстотин шестдесет и шест. 


КРАЙ 


39. 
Следващата стъпка бе да се наръсят обилно със светена вода входа и по- 
голямата част от пода на хана. Извърших това много съсредоточено и 
внимателно, пеейки под нос една стара молитва, която проявяваше рядкото 
свойство понякога да върши работа. Повечето от > останалите 
антидемонични формули действаха на принципа „Ако не помага, не 
вреди", което при схватка с истински демон всъщност си беше чиста вреда. 
Приключихме към три часа. 
- А сега? - попита ханджията с широко отворени очи. 
- Обяд - предложих. И мъжът се разтича, извика Мерлин и момчето и 
четиримата хапнахме баница с месо на масата в кухнята. 
- Децата... - продумах замислено. - Няма ли къде да отидат тази нощ? 
Мерлин и ханджията се спогледаха и поклатиха глави. Айб омиташе 
последните залъци в чинията си. 
- Никъде няма да ходим - каза момичето. - Трябва, да се държим заедно, 
нали така? 
Айд усилено закима. Съдържателят ме погледна разтревожено. 
- Добре - въздъхнах. - Но след залез слънце няма да мърдате от стаята, 
каквото и да се случи. А може да се случи всичко. 
Те се умълчаха. 
- Знаете ли вица за коня и каруцаря? - подхвърлих след малко? - Не? Ами... 
31 


40. 


Когато отворих очи, в тях блесна светлината на Ангела. Беше приклекнал 
до главата ми, уморено отпуснал криле. 

- Добра работа, войниче! - рече той и се усмихна. 

- Радвам се, че съм при вас - отвърнах на усмивката му. 

- Не още. 

Ангелът разпери крилете си и изчезна. Надигнах се и се озърнах стреснато. 
Наистина не бях на Небето. Бях жив! И със сериозна настинка... 

- Отче... - обади се сънливо Ай0 от лявата ми страна. 

- Да, момчето ми - обърнах се бързи и се вгледах внимателно в очите му. 
Беше си той. 

- Какво стана? Нищо не си спомням... 

- Ами, как да ти кажа...Изпусна доста интересни неща и отгоре на всичко 
нямаш никакъв шанс да наваксаш пропуснатото. 

Не изглеждаше особено разочарован. 

- Шегувам се - махнах с ръка. - Идвай с мен. 

- Чакай малко...-изправих де и се огледах. 


Беше мъгливо утро. Каменният олтар, допирната точка на нашия и Долния 
свят се намираше на висок, назъбен връх, а далеч долу, в скута на 
планината, дремеше някакъв глад. Тиндорт. 

- У дома - заявих щастливо. 

Смъкнахме се бавничко по голия хълм, защото великолепната борова гора 
бе изгорена до корен по време на невероятната битка. Над изпепелената 
скала се виеха бледи ленти дим. 

- Отче наш, който си на небесата... - зашепнах молитва. 

Момчето ме погледна, наведе очи и зашепна заедно с мен. 

- ..Но избави ни от лукавия; защото Твое е царството, и силата, и славата 
во веки. Амин! - завърших. - Мътните ме взели, ако пак се забъркам в нещо 
такова. 


КРАЙ 

